EL ja USA on teineteise suurimad kaubanduspartnerid, nende osaks langeb kaks viiendikku maailmakaubandusest. Atlandi-ülese kaubavahetuse maht on iga päev ligi 1,7 miljardit eurot. Palju tsiteeritud kaubandusvaidlused puudutavad tegelikult vaid 2% ELi ja USA vahelisest  kaubandusmahust. Atlandi-ülesest kaubavahetusest sõltuvad hinnanguliselt umbes 14 miljonit töökohta, mis jagunevad kahe poole vahel enam-vähem võrdselt ning annavad ettekujutuse mõlema rahvamajanduse omavahelisest seotusest. Atlandi-ülesed kaubandussuhted mõjutavad maailmamajandust selles mõttes, et EL või USA on peaaegu kõikide teiste riikide suurimaks kaubandus- ja investeerimispartneriks.